To je zgodba o svetu, ki je obseden s stvarmi.
To je zgodba o sistemu v krizi.
Slabo ravnamo s planetom,
slabo ravnamo drug z drugim
in se pri tem sploh ne zabavamo.
Dobra stran tega je,
da ko enkrat razumemo sistem
opazimo veliko priložnosti,
da te težave spremenimo v rešitve.
Ena od težav, ko poskušamo uporabljati manj je,
da včasih mislimo, da nekaj res potrebujemo.
Kaj če živite v mestu, kot je Cleveland,
in si zaželite kozarca vode?
Boste tvegali in
si vodo natočili iz mestne pipe?
Ali boste posegli po steklenici vode,
ki prihaja iz nedotaknjenih deževnih gozdov … Fidžija?
Pri blagovni znamki Fiji
so menili, da je odgovor na to vprašanje očiten,
zato so okoli nje zgradili celotno oglaševalsko kampanjo.
Izkazalo se je za eno najbolj neumnih
v zgodovini oglaševanja.
Vidite, v Clevelandu
namreč ni bilo všeč, da je postal tarča Fijjevega posmeha,
zato so naredili nekaj preizkusov in uganite kaj so odkrili?
Preizkusi so pokazali,
da je kozarec vode Fiji slabše kvalitete,
ima slabši okus, kot voda iz pipe v Clevelandu
in stane tisočkrat več.
Ta zgodba je tipičen primer, kaj se zgodi,
ko primerjamo ustekleničeno vodo z vodo iz pipe.
Je čistejša?
Včasih da, včasih ne.
Mnogokrat je
ustekleničena voda manj regulirana kot voda iz pipe.
Je okusnejša?
V preizkusih okusa po vsej državi
so ljudje konsistentno izbrali vodo iz pipe pred ustekleničeno vodo.
Podjetja navajajo,
da želijo le ustreči zahtevam potrošnikov.
A kdo bi zahteval manj trajen,
manj okusen in cenovno veliko dražji izdelek, še posebej,
če ga lahko dobi skoraj zastonj v svoji kuhinji?
Ustekleničena voda stane
dva tisočkrat več kot voda iz pipe.
Si predstavljate, da bi za kakšen izdelek
plačali dva tisočkrat več?
Kaj pravite na sendvič za 10.000 dolarjev?
Kljub temu v ZDA kupijo
več kot pol bilijona plastenk vode na teden.
To je dovolj, da bi lahko z njimi 5-krat obkrožili Zemljo.
Kako je sploh prišlo do tega?
Podlaga za to je način, kako deluje naša ekonomija
in eno njegovih ključnih vodil, ki se imenuje
"ustvarjanje potreb".
Če podjetja želijo še naprej rasti,
morajo prodati vedno več stvari.
V 1970-ih je velika podjetja sladkih pijač začelo skrbeti,
saj se je načrtovana rast pričela manjšati.
Pitje sladkih pijač ima svoje meje.
Ob tem ne bo dolgo, preden bodo ljudje spoznali,
da pitje teh pijač ni zdravo in se bodo vrnili na
- globoko vdihnite - vodo iz pipe.
No, podjetja so
našla naslednjo veliko zamisel v absurdnem izdelku,
ki se mu je večina posmehovala, češ da je samo prehodna modna muha.
"Voda je brezplačna", so ljudje dejali takrat,
"kaj nam bodo prodali naslednje, zrak?"
Kako pripravite ljudi, da kupijo takšen nepotreben izdelek?
Enostavno: ustvarite potrebo.
Kako pa to naredite?
No, predstavljajte si,
da vodite podjetje za ustekleničeno vodo.
Ker ljudje ne stojijo ravno v vrsti,
a svoj težko zaslužen denar
zamenjajo za vaš nepotreben izdelek,
poskušate v njih vzbuditi strah
in negotovost, če tega izdelka nimajo.
Prav to je naredila industrija ustekleničene vode.
Prva marketinška poteza je bila
prestrašiti ljudi o vodi iz pipe,
kot z oglasi Fijieve kampanje v Clevelandu.
"Ko bomo opravili svoje," je dejal eden vodilnih mož podjetja,
"bo uporaba vode iz pipe omejena na prhanje in pomivanje posode."
Nato skrijete resnico vašega izdelka
za podobami popolne fantazije.
Ste kdaj opazili,
kako nas ustekleničena voda želi zapeljati
s slikami gorskih potokov in pristne narave?
Toda uganite od tretjina vse ustekleničene vode v ZDA
dejansko prihaja?
Iz pipe!
Pepsijeva Aquafina in Kokakolina Dasani sta
dve izmed mnogih znamk
ustekleničene vode, ki je v resnici filtrirana voda iz pipe.
Toda laži o pristni naravi gredo še dlje.
V nedavnem celostranskem oglasu so pri Nestlé zapisali:
"ustekleničena voda je do okolja najbolj odgovoren potrošniški izdelek na svetu."
Kaj?!
Okolje onesnažujejo
tekom celotne življenjske dobe izdelka.
Kako je to odgovorno do okolja?
Težave se začnejo
s pridobivanjem in izdelovanjem,
kjer se pri proizvodnji plastenk za vodo uporablja nafta.
Vsako leto se
pri proizvodnji plastenk za vodo v ZDA
porabi toliko nafte in energije kot milijon avtomobilov.
Vsa ta energija gre samo za izdelavo plastenk,
še več pa za njeno razvažanje okoli planeta,
potem pa jo popijemo v dveh minutah?
To nas pripelje do velike težave na drugem koncu
življenjske dobe plastenke, njene odstranitve.
Odstranitev.
Kaj se zgodi s plastenkami, ko jih porabimo?
Osemdeset odstotkov se jih znajde na odlagališčih za smeti,
kjer bodo ležale na tisoče let,
ali v sežigalnici, kjer so zažgane
in povzročajo onesnaževanje zraka.
Preostanek se zbere za recikliranje.
Zanimalo me je, kam gredo
plastične steklenice, ki jih vržem v zabojnik za reciklažo.
Izvedela sem, da se jih veliko pošlje z ladjo v Indijo.
Zato sem šla tja.
Nikoli ne bom pozabila trenutka vožnje preko hriba v okolici Madrasa
in zagledala
goro plastičnih steklenic iz Kalifornije.
Pravo recikliranje
bi te steklenice ponovno spremenilo v steklenice.
Toda to se tukaj ni dogajalo.
Te plastenke so se tukaj kopičile za t. i. downcycling,
kar pomeni, da bi jih predelali v izdelke slabše kvalitete,
ki bi jih zavrgli kasneje.
Tiste dele, ki jih ni možno predelati na ta način,
so zavrgli kar tam;
z ladjo so jih poslali v Indijo,
da bi jih zavrgli na drugem dvorišču.
Če želijo podjetja ustekleničen vode
uporabljati slike gora na svojih ovitkih,
bi bilo bolj pravilno pokazati
kakšno od teh gora plastičnih odpadkov.
Strašijo, zapeljujejo in zavajajo nas;
te strategije so
sestavni deli ustvarjanja potreb.
Ko enkrat ustvarijo potrebo
in imajo več bilijonov dolarjev vreden trg,
ga ščitijo tako, da se znebijo svoje konkurence.
V tem primeru je konkurenca
naša osnovna človeška pravica do čiste in varne pitne vode.
Namestnik predsednika podjetja Pepsi je javno dejal:
"Največji sovražnik je voda iz pipe!"
Želijo, da mislimo, da je voda iz pipe umazana
in da je ustekleničena voda najboljša alternativa.
Na veliko krajih je javno dostopna voda res onesnažena
zaradi industrij,
kot je industrija plastičnih steklenic!
Ljudje te industrije so
vsi veseli, da nam lahko ponudijo svojo drago rešitev,
s katero smo vezani na njihove izdelke.
Čas je, da si ponovno izborimo vodo iz pipe.
To se začne z osebno obvezo,
da ne kupujem in pijem ustekleničene vode,
razen če je voda v vaši skupnosti res nezdrava.
Da, potrebno je nekaj načrtovanja,
da vzamemo steklenico za ponovno uporabo,
ampak mislim, da zmoremo.
Nato naredite naslednji korak.
Pridružite se kampanji, ki si prizadeva za resnične rešitve,
kot je zahtevati investicije v čisto vodo iz pipe za vse.
V ZDA se v vodo iz pipe vlaga 24 bilijonov dolarjev premalo,
deloma zato, ker ljudje verjamejo,
da je pitna voda samo v plastenki!
Po svetu
bilijon ljudi nima dostopa do čiste vode,
ravno zdaj.
Kljub temu mesta zapravljajo milijone dolarjev,
da poskrbijo za vse plastične steklenice, ki jih zavržemo.
Kaj če bi ta denar porabili
za izboljšanje naših vodovodov,
ali še bolje, za preprečevanje onesnaževanja?
Še veliko lahko naredimo,
da rešimo to težavo.
Pritiskajte na mestne uradnike,
da spet vpeljejo vodnjake s pitno vodo.
Prizadevajte si za bojkot plastenk
na vaši šoli, v vaši organizaciji ali v celotnem mestu.
To je velika priložnost za milijone ljudi,
da se zbudijo in obvarujejo naše denarnice,
naše zdravje in planet.
Dobra novica je, da se je že začelo.
Prodaja ustekleničene vode je začela padati,
medtem ko posel okolju prijaznih steklenic cveti.
Juhej!
Restavracije ponujajo "vodo iz pipe"
in ljudje se odločajo prihraniti
več sto tisoč dolarjev,
ki bi jih drugače zapravili za ustekleničeno vodo.
Piti ustekleničeno vodo postaja nezaželeno,
kot če bi kadili med nosečnostjo.
Zdaj vemo bolje.
Ustekleničene vode je vse bolj zaskrbljena,
ker je prevare konec.
Ne nasedamo več
njihovemu ustvarjanju potreb.
Hvala, ampak sami bomo izbirali
in kar zahtevamo je čisto, varno vodo za vse.
Prevedla Ana Marić za www.zofijini.net